title: Padomes Lēmums 2006/477/KĀDP ( 2006. gada 30. jūnijs ) par nolīguma parakstīšanu starp Eiropas Savienību un bijušo Dienvidslāvijas Maķedonijas Republiku par bijušās Dienvidslāvijas Maķedonijas Republikas dalību Eiropas Savienības militārajā krīzes pārvarēšanas operācijā Bosnijā un Hercegovinā (operācija  ALTHEA )

text:
               11.7.2006

               LV

               Eiropas Savienības Oficiālais Vēstnesis

               L 188/9

         PADOMES LĒMUMS 2006/477/KĀDP
   (2006. gada 30. jūnijs)
   par nolīguma parakstīšanu starp Eiropas Savienību un bijušo Dienvidslāvijas Maķedonijas Republiku par bijušās Dienvidslāvijas Maķedonijas Republikas dalību Eiropas Savienības militārajā krīzes pārvarēšanas operācijā Bosnijā un Hercegovinā (operācija ALTHEA)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2004. gada 12. jūlijā Padome pieņēma Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1).

               (2)

               Minētās vienotās rīcības 11. panta 3. punkts paredz, ka saskaņā ar Līguma 24. pantu ir jānoslēdz nolīgums par sīki izstrādātiem noteikumiem attiecībā uz trešo valstu līdzdalību.

               (3)

               Saskaņā ar Padomes 2004. gada 13. septembrī doto atļauju prezidentvalsts ar ģenerālsekretāra/Augstā pārstāvja palīdzību ir apspriedusi nolīgumu starp Eiropas Savienību un bijušo Dienvidslāvijas Maķedonijas Republiku par bijušās Dienvidslāvijas Maķedonijas Republikas dalību Eiropas Savienības militārajā krīzes pārvarēšanas operācijā Bosnijā un Hercegovinā (operācija ALTHEA).

               (4)

               Minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Eiropas Savienības vārdā ir apstiprināts Nolīgums starp Eiropas Savienību un bijušo Dienvidslāvijas Maķedonijas Republiku par bijušās Dienvidslāvijas Maķedonijas Republikas dalību Eiropas Savienības militārajā krīzes pārvarēšanas operācijā Bosnijā un Hercegovinā (operācija ALTHEA).
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots iecelt personu(-as), kas pilnvarota(-as) parakstīt šo nolīgumu, lai uzliktu saistības Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 30. jūnijā

            Padomes vārdā —

            priekšsēdētāja

         U. PLASSNIK

      (1)  OV L 252, 28.7.2004., 10. lpp.
    ---documentbreak---

               11.7.2006

               LV

               Eiropas Savienības Oficiālais Vēstnesis

               L 188/10

         TULKOJUMS
   NOLĪGUMS
   starp Eiropas Savienību un bijušo Dienvidslāvijas Maķedonijas Republiku par bijušās Dienvidslāvijas Maķedonijas Republikas līdzdalību Eiropas Savienības militārajā krīzes pārvarēšanas operācijā Bosnijā un Hercegovinā (operācija ALTHEA)
   EIROPAS SAVIENĪBA (ES),
   no vienas puses, un
   BIJUSĪ DIENVIDSLĀVIJAS MAĶEDONIJAS REPUBLIKA,
   no otras puses,
   turpmāk – “Puses”,
   ŅEMOT VĒRĀ:

               —

               Eiropas Savienības Padomes pieņemto Vienoto Rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1),

               —

               uzaicinājumu bijušai Dienvidslāvijas Maķedonijas Republikai piedalīties ES vadītā operācijā,

               —

               ES operācijas komandiera un ES militārās komitejas ieteikumu piekrist bijušās Dienvidslāvijas Maķedonijas Republikas bruņoto spēku dalībai ES vadītajā operācijā,

               —

               Politikas un drošības komitejas Lēmumu BiH/3/2004 (2004. gada 29. septembris) (2), ar ko izveido Ieinteresēto pušu komiteju Eiropas Savienības militārajai operācijai Bosnijā un Hercegovinā,

               —

               Politikas un drošības komitejas Lēmumu BiH/8/2006 (2006. gada 15. marts), ar ko groza Lēmumu BiH/1/2004 par trešo valstu ieguldījumu pieņemšanu Eiropas Savienības militārajā operācijā Bosnijā un Hercegovinā un Lēmumu BiH/3/2004, ar ko izveido Ieinteresēto pušu komiteju Eiropas Savienības militārajai operācijai Bosnijā un Hercegovinā,

         IR VIENOJUŠĀS PAR TURPMĀKO.
   1. pants
   Līdzdalība operācijā
   1.   Bijusī Dienvidslāvijas Maķedonijas Republika pievienojas Vienotajai Rīcībai 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā un jebkurai vienotai rīcībai vai lēmumam, ar ko Eiropas Savienības Padome nolemj pagarināt ES militāro krīzes pārvarēšanas operācijas termiņu saskaņā ar šā nolīguma noteikumiem un jebkādiem nepieciešamiem īstenošanas noteikumiem.
   2.   Bijušās Dienvidslāvijas Maķedonijas Republikas ieguldījums ES militārajā krīzes pārvarēšanas operācijā neskar Eiropas Savienības lēmumu pieņemšanas autonomiju.
   3.   Bijusī Dienvidslāvijas Maķedonijas Republika nodrošina to, ka tās bruņotie spēki un personāls, kas piedalās ES militārajā krīzes pārvarēšanas operācijā, veic savus pienākumus atbilstīgi:

               —

               Vienotajai Rīcībai 2004/570/KĀDP un tās iespējamiem turpmākiem grozījumiem;

               —

               operācijas plānam;

               —

               īstenošanas pasākumiem.

         4.   Bijušās Dienvidslāvijas Maķedonijas Republikas operācijai norīkotie bruņotie spēki un personāls veic pienākumus un darbojas vienīgi ES militārās krīzes pārvarēšanas operācijas interesēs.
   5.   Bijusī Dienvidslāvijas Maķedonijas Republika laikus informē ES operācijas komandieri par jebkurām pārmaiņām attiecībā uz tās līdzdalību operācijā.
   2. pants
   Bruņoto spēku statuss
   1.   To bruņoto spēku un personāla statusu, ko Bijusī Dienvidslāvijas Maķedonijas Republika norīko darbam ES militārajā krīzes pārvarēšanas operācijā, reglamentē ar noteikumiem par bruņoto spēku statusu, ja tādi ir pieejami, par ko ir Eiropas Savienība ir vienojusies ar uzņēmējvalsti.
   2.   Uz štābu nosūtīto bruņoto spēku un personāla statusu vai vadības elementus, kas izvietoti ārpus Bosnijas un Hercegovinas, reglamentē, štābam, attiecīgiem vadības elementiem un bijušai Dienvidslāvijas Maķedonijas Republikai savstarpēji vienojoties.
   3.   Neskarot 1. punktā minētos noteikumus par bruņoto spēku statusu, bruņotie spēki un personāls, kas piedalās ES militārajā krīzes pārvarēšanas operācijā, paliek bijušās Dienvidslāvijas Maķedonijas Republikas jurisdikcijā.
   4.   Bijusī Dienvidslāvijas Maķedonijas Republika ir atbildīga par visu to prasību izskatīšanu, kuras saistītas ar līdzdalību ES militārajā krīzes pārvarēšanas operācijā un kuras iesniedz tās bruņotie spēki un personāls vai kuras attiecas uz tās bruņotajiem spēkiem un personālu. Bijusī Dienvidslāvijas Maķedonijas Republika ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu, pret jebkuriem tās bruņotajiem spēkiem un personāla pārstāvjiem saskaņā ar tās tiesību aktiem.
   5.   Bijusī Dienvidslāvijas Maķedonijas Republika apņemas nākt klajā ar paziņojumu par atteikšanos no prasībām pret jebkuru valsti, kas piedalās ES militārajā krīzes pārvarēšanas operācijā, un apņemas to darīt, parakstot šo nolīgumu.
   6.   Eiropas Savienība apņemas nodrošināt, ka dalībvalstis nāk klajā ar paziņojumu par atteikšanos no prasībām saistībā ar bijušās Dienvidslāvijas Maķedonijas Republikas dalību ES militārajā krīzes pārvarēšanas operācijā, un apņemas to darīt, parakstot šo nolīgumu.
   3. pants
   Slepena informācija
   1.   Bijusī Dienvidslāvijas Maķedonijas Republika veic atbilstīgos pasākumus, lai nodrošinātu slepenas ES informācijas aizsardzību saskaņā ar Eiropas Savienības Padomes drošības reglamentu, kas ietverts 2001. gada 19. marta Padomes Lēmumā 2001/264/EK (3), un saskaņā ar turpmākajām norādēm, ko sniegušas kompetentās iestādes, tostarp ES operācijas komandieris.
   2.   Ja ES un Bijusī Dienvidslāvijas Maķedonijas Republika ir noslēgušas nolīgumu par slepenas informācijas apmaiņas drošības procedūrām, šāda nolīguma noteikumus piemēro saistībā ar ES militāro krīzes pārvarēšanas operāciju.
   4. pants
   Komandķēde
   1.   Visi bruņotie spēki un personāls, kas piedalās ES militārajā krīzes pārvarēšanas operācijā, paliek pilnīgā savas valsts iestāžu pakļautībā.
   2.   Valsts iestādes nodod operatīvo un taktisko vadību un/vai savu bruņoto spēku un personāla kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Bijušai Dienvidslāvijas Maķedonijas Republikai ir tādas pašas tiesības un pienākumi attiecībā uz ikdienas operācijas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc konsultācijām ar bijušās Dienvidslāvijas Maķedonijas Republiku var jebkurā laikā pieprasīt bijušās Dienvidslāvijas Maķedonijas Republikas ieguldījuma atsaukšanu.
   5.   Bijusī Dienvidslāvijas Maķedonijas Republika ieceļ vecāko militāro pārstāvi (VMP), kas pārstāv tās nacionālo kontingentu ES militārās krīzes pārvarēšanas operācijas laikā. VMP apspriežas ar ES bruņoto spēku komandieri par visiem jautājumiem, kas skar operāciju, un ir atbildīgs par kontingenta ikdienas disciplīnu.
   5. pants
   Finanšu aspekti
   1.   Bijusī Dienvidslāvijas Maķedonijas Republika uzņemas visas izmaksas, kas saistītas ar tās līdzdalību operācijā, izņemot tās izmaksas, ko sedz no kopējiem līdzekļiem, kā paredzēts šā nolīguma 1. panta 1. punktā minētajos juridiskajos instrumentos, kā arī Padomes Lēmumā 2004/197/KĀDP (2004. gada 23. februāris), ar ko paredz finansēšanas mehānismu to ES operāciju kopējiem izdevumiem, kas saistīti ar militārajiem vai aizsardzības jautājumiem (4).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts/-īm, kurā/-s veic operāciju, Bijusī Dienvidslāvijas Maķedonijas Republika, ja ir konstatēta tās atbildība, izmaksā kompensāciju saskaņā ar noteikumiem par bruņoto spēku statusu, ja tādi ir, kā minēts šā nolīguma 2. panta 1. punktā.
   6. pants
   Pasākumi nolīguma īstenošanai
   Eiropas Savienības Padomes ģenerālsekretārs/Kopējās ārpolitikas un drošības politikas Augstais pārstāvis un bijušās Dienvidslāvijas Maķedonijas Republikas attiecīgās iestādes vienojas par jebkuriem tehniskiem un administratīviem pasākumiem, kas vajadzīgi, lai īstenotu šo nolīgumu.
   7. pants
   Saistību neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   8. pants
   Strīdu izšķiršana
   Strīdus par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   9. pants
   Stāšanās spēkā
   1.   Šis nolīgums stājas spēkā pirmā mēneša pirmajā dienā pēc tam, kad Puses ir paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu piemēro pagaidu kārtībā, sākot no tā parakstīšanas dienas.
   3.   Šis nolīgums paliek spēkā, kamēr bijusī Dienvidslāvijas Maķedonijas Republika sniedz ieguldījumu operācijas darbībā.

      Briselē, 2006. gada 30. jūnijā, angļu valodā četros eksemplāros.

            Eiropas Savienības vārdā

            Bijušās Dienvidslāvijas Maķedonijas Republikas vārdā

      (1)  OV L 252, 28.7.2004., 10. lpp.

      (2)  OV L 325, 28.10.2004., 64. lpp. Lēmumā jaunākie grozījumi izdarīti ar Lēmumu BiH/8/2006 (OV L 96, 5.4.2006., 14. lpp.).

      (3)  OV L 101, 11.4.2001., 1. lpp. Lēmumā jaunākie grozījumi izdarīti ar Lēmumu 2005/952/EK (OV L 346, 29.12.2005., 18. lpp.).

      (4)  OV L 63, 28.2.2004., 68. lpp. Lēmumā grozījumi izdarīti ar Lēmumu 2005/68/KĀDP (OV L 27, 29.1.2005., 59. lpp.).
   DEKLARĀCIJAS,
   kas minētas Nolīguma 2. panta 5. un 6. punktā
   ES dalībvalstu deklarācija:
   “Piemērojot ES Vienoto Rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā, ES dalībvalstis centīsies, ciktāl pieļauj to iekšējā tiesiskā kārtība, cik vien iespējams atteikties no prasībām pret bijušo Dienvidslāvijas Maķedonijas Republiku tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes pārvarēšanas operācijai, ja šāds ievainojums, nāve, zaudējums vai bojājums:

               —

               radies bijušās Dienvidslāvijas Maķedonijas Republikas norīkotā personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder bijušajai Dienvidslāvijas Maķedonijas Republikai, ja šis īpašums ir izmantots saistībā ar operāciju, un izņemot gadījumus, kuros personāls no bijušās Dienvidslāvijas Maķedonijas Republikas, kas darbojas ES krīzes pārvarēšanas operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”

         Bijušās Dienvidslāvijas Maķedonijas Republikas deklarācija:
   “Piemērojot ES Vienoto Rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā, bijusī Dienvidslāvijas Maķedonijas Republika centīsies, ciktāl pieļauj tās iekšējā tiesiskā kārtība, cik vien iespējams atteikties no prasībām pret jebkuru citu valsti, kas iesaistīta ES krīzes pārvarēšanas operācijā, tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes pārvarēšanas operācijai, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes pārvarēšanas operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kuras piedalās ES krīzes pārvarēšanas operācijā, ja vien šis īpašums ir izmantots saistībā ar operāciju, kā arī, izņemot gadījumus, ja personāls, kas darbojas ES krīzes pārvarēšanas operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”


title: Padomes Lēmums (ES) 2015/1878 (2015. gada 8. oktobris), ar kuru attiecīgi pilnvaro Beļģijas Karalisti un Polijas Republiku ratificēt Budapeštas Konvenciju par līgumu par preču pārvadājumiem pa iekšējiem ūdensceļiem (CMNI) un Austrijas Republiku – pievienoties tai

text:
               21.10.2015

               LV

               Eiropas Savienības Oficiālais Vēstnesis

               L 276/1

         PADOMES LĒMUMS (ES) 2015/1878
   (2015. gada 8. oktobris),
   ar kuru attiecīgi pilnvaro Beļģijas Karalisti un Polijas Republiku ratificēt Budapeštas Konvenciju par līgumu par preču pārvadājumiem pa iekšējiem ūdensceļiem (CMNI) un Austrijas Republiku – pievienoties tai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 81. panta 2. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Budapeštas Konvencija par līgumu par preču pārvadājumiem pa iekšējiem ūdensceļiem (CMNI) (“Budapeštas konvencija” vai “konvencija”) ir vērtīgs instruments iekšzemes kuģniecības veicināšanai Eiropā.

               (2)

               Savienībai ir ekskluzīva ārējā kompetence jo īpaši attiecībā uz Budapeštas konvencijas 29. pantu, ciktāl minētā panta noteikumi skar Eiropas Parlamenta un Padomes Regulā (EK) Nr. 593/2008 (1) paredzētos noteikumus.

               (3)

               Budapeštas konvencija nav atvērta reģionālu ekonomiskās integrācijas organizāciju, piemēram, Eiropas Savienības, dalībai. Tādējādi Savienība nevar kļūt par konvencijas Līgumslēdzēju pusi.

               (4)

               Tādēļ dalībvalstīm, kurās ir kuģojami iekšējie ūdensceļi, kas ietilpst Budapeštas konvencijas darbības jomā, vajadzētu būt pilnvarotām ratificēt konvenciju vai pievienoties tai.

               (5)

               Beļģijas Karaliste, Bulgārijas Republika, Čehijas Republika, Vācijas Federatīvā Republika, Francijas Republika, Horvātijas Republika, Luksemburgas Lielhercogiste, Ungārija, Nīderlandes Karaliste, Rumānija un Slovākijas Republika ir Budapeštas konvencijas Līgumslēdzējas puses.

               (6)

               Beļģijas Karaliste ir ratificējusi Budapeštas konvenciju pēc Regulas (EK) Nr. 593/2008 pieņemšanas, ar kuru Savienība ieguva ekskluzīvu ārējo kompetenci. Tādēļ Padomei vajadzētu ex post pilnvarot Beļģijas Karalisti ratificēt konvenciju.

               (7)

               Austrijas Republika un Polijas Republika, kurās ir kuģojami iekšējie ūdensceļi, kas ietilpst Budapeštas konvencijas darbības jomā, ir paudušas ieinteresētību kļūt par konvencijas Līgumslēdzējām pusēm.

               (8)

               Pārējās dalībvalstis ir norādījušas, ka tām nav kuģojamu iekšējo ūdensceļu, uz kuriem attiektos Budapeštas konvencija, un tādēļ tās nav ieinteresētas ratificēt konvenciju vai pievienoties tai.

               (9)

               Ar Budapeštas konvenciju tiek atļauts Līgumslēdzējām valstīm izdarīt paziņojumus attiecībā uz konvencijas piemērošanas jomu. Attiecīgi Austrijas Republikai un Polijas Republikai būtu jāizdara paziņojumi, kas atļauti saskaņā ar šīs konvencijas noteikumiem un ko tās uzskata par piemērotiem un vajadzīgiem.

               (10)

               Apvienotajai Karalistei un Īrijai ir saistoša Regula (EK) Nr. 593/2008, un tādēļ tās piedalās šā lēmuma pieņemšanā un piemērošanā.

               (11)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Padome attiecīgi pilnvaro Beļģijas Karalisti un Polijas Republiku ratificēt Budapeštas Konvenciju par līgumu par preču pārvadājumiem pa iekšējiem ūdensceļiem (CMNI) un Austrijas Republiku – pievienoties tai.
   Konvencijas teksts ir pievienots šim lēmumam.
   2. pants
   Austrijas Republika un Polijas Republika sniedz atbilstīgus paziņojumus, kas atļauti saskaņā ar Budapeštas konvencijas noteikumiem.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   4. pants
   Šis lēmums ir adresēts Beļģijas Karalistei, Austrijas Republikai un Polijas Republikai.

      Luksemburgā, 2015. gada 8. oktobrī

            Padomes vārdā –

            priekšsēdētājs

         J. ASSELBORN

      (1)  Eiropas Parlamenta un Padomes Regula (EK) Nr. 593/2008 (2008. gada 17. jūnijs) par tiesību aktiem, kas piemērojami līgumsaistībām (Roma I) (OV L 177, 4.7.2008., 6. lpp.).


title: Padomes Lēmums ( 2014. gada 28. oktobris ), ar ko ieceļ un nomaina Eiropas Profesionālās izglītības attīstības centra valdes locekļus

text:
               1.11.2014

               LV

               Eiropas Savienības Oficiālais Vēstnesis

               C 387/1

         PADOMES LĒMUMS
   (2014. gada 28. oktobris),
   ar ko ieceļ un nomaina Eiropas Profesionālās izglītības attīstības centra valdes locekļus
   (2014/C 387/01)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Igaunijas valdības iesniegto kandidatūru,
   tā kā:

               (1)

               Ar 2012. gada 16. jūlija Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2012. gada 18. septembra līdz 2015. gada 17. septembrim.

               (2)

               Centra valdē ir atbrīvojusies Igaunijas locekļa vieta valdības pārstāvju kategorijā, Kalle TOOM kungam atkāpjoties no amata.

               (3)

               Minētā centra valdes locekļi būtu jāieceļ uz atlikušo pilnvaru laiku, kas beidzas 2015. gada 17. septembrī,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona ir iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2015. gada 17. septembrim:
   VALDĪBAS PĀRSTĀVJI

               IGAUNIJA

                  Rita SIILIVASK kundze

      Luksemburgā, 2014. gada 28. oktobrī

            Padomes vārdā –

            priekšsēdētājs

         G. L. GALLETTI

      (1)  OV L 39, 13.2.1975., 1. lpp.

      (2)  OV C 228, 31.7.2012., 3. lpp.


title: 2013/590/ES: Eiropas Parlamenta Lēmums ( 2013. gada 17. aprīlis ) par Eiropas Tīklu un informācijas drošības aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/272

      EIROPAS PARLAMENTA LĒMUMS

   (2013. gada 17. aprīlis)
   par Eiropas Tīklu un informācijas drošības aģentūras 2011. finanšu gada budžeta izpildes apstiprināšanu
   (2013/590/ES)
   EIROPAS PARLAMENTS,

               —

               ņemot vērā Eiropas Tīklu un informācijas drošības aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Tīklu un informācijas drošības aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004 par Eiropas Tīklu un informācijas drošības aģentūras izveidi (4) un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0100/2013),

               1.

               sniedz Eiropas Tīklu un informācijas drošības aģentūras izpilddirektoram apstiprinājumu par Aģentūras 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Tīklu un informācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 135. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 77, 13.3.2004., 1. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis)
      ar konstatējumiem, kas ir neatņemama daļa no lēmuma par Eiropas Tīklu un informācijas drošības aģentūras 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Tīklu un informācijas drošības aģentūras 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Tīklu un informācijas drošības aģentūras 2011. finanšu gada pārskatiem ar Aģentūras atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004 par Eiropas Tīklu un informācijas drošības aģentūras izveidi (4) un jo īpaši tās 17. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0100/2013),

                  A.

                  tā kā Revīzijas palāta norādīja, ka ir guvusi pamatotu pārliecību par to, ka gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Parlaments 2012. gada 10. maijā sniedza Eiropas Tīklu un informācijas drošības aģentūras (“Aģentūra”) izpilddirektoram apstiprinājumu par Aģentūras 2010. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā, citstarp:

                              —

                              pauda bažas saistībā ar Revīzijas palātas konstatēto, proti, ka uz nākamo gadu pārnestās apropriācijas ir 19 % no Aģentūras kopējā budžeta;

                              —

                              mudināja Aģentūru:

                              —

                              sākt īstenot pilna apjoma pamatlīdzekļu inventarizāciju un nodrošināt grāmatvedības uzskaites precizitāti;

                              —

                              uzlabot pārredzamību gan attiecībā uz aplēsēm, gan atbildīgajām personām;

                              —

                              uzlabot iepirkumu apstiprināšanu finansiālu lēmumu pieņemšanas un darba programmu līmenī;

                              —

                              nodrošināt, ka gada darbības pārskatā tiek skaidri norādīti izņēmumi;

                              —

                              nodrošināt atbilstošu pasākumu veikšanu saistībā ar iespējamajiem pārkāpumiem;

                              —

                              izstrādāt ex post pārbaudes un ziņot par tām;

                  C.

                  tā kā Aģentūras 2011. gada kopējais budžets bija EUR 8 102 921, t. i., par 0,003 % mazāks nekā 2010. gadā (EUR 8 133 188); tā kā Eiropas Savienības sākotnējā iemaksa Aģentūras 2011. gada budžetā bija EUR 7 931 858 (7) salīdzinājumā ar EUR 7 928 200 lielu iemaksu 2010. gadā,

         Budžeta un finanšu pārvaldība

                  1.

                  atgādina, ka Savienības sākotnējā iemaksa 2011. gadā bija EUR 7 931 858; atzīmē, ka budžeta izpilde ir uzlabojusies salīdzinājumā ar iepriekšējo gadu;

                  2.

                  konstatē, ka saskaņā ar gada pārskatiem Aģentūras 2011. gada sākotnējais budžets bija EUR 7 931 858; tomēr norāda, ka valde grozīja budžetu, lai iekļautu Eiropas Brīvās tirdzniecības asociācijas valstu iemaksu EUR 171 063 apmērā;

                  3.

                  konstatē, ka saskaņā ar gada pārskatiem Aģentūras saistību apropriāciju izlietojuma līmenis bija 100 % salīdzinājumā ar 99,95 % 2010. gadā, bet maksājumu izlietojuma līmenis bija 85,82 % no kopējā pārvaldīto apropriāciju apjoma salīdzinājumā ar 75,46 % 2010. gadā;

         Pārnestās apropriācijas

                  4.

                  konstatē, ka saskaņā ar gada pārskatiem EUR 1 166 895 no saistību apropriācijām, par kurām līdz 2011. gada beigām bija noslēgti līgumi, bet vēl nebija veikti maksājumi, tika pārnestas uz 2012. gadu; turklāt konstatē, ka kopējais pārnesto un atcelto apropriāciju (proti, apropriāciju, kas pārnestas no 2010. gada un nav izlietotas 2011. gadā) apjoms 2011. gadā bija EUR 130 133;

                  5.

                  atkārtoti pauž bažas par Revīzijas palātas konstatēto, proti, ka tika pārnesti 33 % no Aģentūras darbības budžeta (III sadaļa); pauž bažas, ka šāds stāvoklis liecina par kavēšanos, īstenojot no III sadaļas finansētos Aģentūras pasākumus, un ir pretrunā budžeta gada pārskata principam; atkārtoti aicina Aģentūru informēt budžeta izpildes apstiprinātājiestādi par pasākumiem, kas veikti šo trūkumu novēršanai; tomēr atzīmē, ka stāvoklis ir uzlabojies, salīdzinājumā ar iepriekšējo gadu (52 %);

                  6.

                  atgādina par Revīzijas palātas konstatēto, proti, ka 34 % pārnesto apropriāciju ir Aģentūras administratīvā budžeta (II sadaļa) apropriācijas; norāda, ka šāds stāvoklis ir pretrunā ar budžeta gada pārskata principu; vēlreiz aicina Aģentūru informēt budžeta izpildes apstiprinātājiestādi par pasākumiem, kas veikti šo trūkumu novēršanai;

         Iepirkuma procedūras

                  7.

                  no Revīzijas palātas pārskata pieņem zināšanai, ka Aģentūrai jāuzlabo pamatlīdzekļu dokumentēšana, jo pamatlīdzekļu pirkumi ir reģistrēti rēķina, nevis pozīcijas līmenī; vēlreiz aicina Aģentūru informēt budžeta izpildes apstiprinātājiestādi par pasākumiem, kas veikti šo trūkumu novēršanai;

         Darbā pieņemšanas procedūras

                  8.

                  atzīmē, ka nav veikti pienācīgi pasākumi, lai novērstu pārredzamības trūkumu darbā pieņemšanas procedūrās, par kuru Revīzijas palāta ziņoja jau 2010. gadā, un ka tā vēlreiz uzsvērusi nepieciešamību uzlabot šo procedūru pārredzamību Aģentūrā; aicina Aģentūru informēt budžeta izpildes apstiprinātājiestādi par pasākumiem, kas veikti šo trūkumu novēršanai; uzskata, dažas Civildienesta noteikumu prasības var radīt ievērojamu administratīvo slogu; tādēļ mudina Komisiju atļaut zināmu vienkāršošanu attiecībā uz Civildienesta noteikumu 110. panta piemērošanu aģentūrām;

                  9.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (8) par aģentūru darbību, finanšu pārvaldību un kontroli.

         (1)  OV C 388, 15.12.2012., 135. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 77, 13.3.2004., 1. lpp.

         (5)  OV L 357, 31.12.2002., 72. lpp.

         (6)  OV L 286, 17.10.2012., 221. lpp.

         (7)  Aģentūras 2011. finanšu gada pārskats, 20. lpp.

         (8)  Pieņemtie teksti, P7_TA(2013)0134 (skatīt šā Oficiālā Vēstneša 374. lappusi).